న్యూఢిల్లీ: నిర్భయపై అత్యాచారం కేసులో నలుగురు దోషులకు ఉరిశిక్షను ఖరారు చేస్తూ సుప్రీంకోర్టు శుక్రవారం ఇచ్చిన సంచలన తీర్పుపై దోషుల తరఫు న్యాయవాది ఏపీ సింగ్ అసంతృప్తి వ్యక్తం చేశారు. అత్యున్నత న్యాయస్థానం తీర్పును చదవిన తర్వాత రివ్యూ పిటిషన్ వేస్తామని చెప్పారు. 'న్యాయం జరగలేదు. తీర్పు ప్రతిని చదవిన తర్వాత రివ్యూ పిటిషన్ వేస్తాం. ఎవరి విషయంలోనైనా ఉరిశిక్ష అనేది సరైనది కాదు. మార్పు తేవడమే శిక్ష ఉద్దేశం కావాలి. జీవించే హక్కు ప్రతి ఒక్కరికీ ఉంటుంది. ఈ విషయంలో మానవహక్కులను నిర్లక్ష్యం చేశారు. మహాత్మాగాంధీ అహింసా సిద్ధాంతానికి ఇది తిలోదకాలు ఇవ్వడమే' అని సింగ్ వ్యాఖ్యానించారు. ఈ కేసులో అక్షయ్, పవన్, వినయ్ శర్మ, ముఖేష్లను దోషులుగా పేర్కొంటూ విచారణ కోర్టు గతంలో మరణశిక్ష విధించింది.  ఢిల్లీ హైకోర్టు ఈ తీర్పును సమర్ధించింది. దీనిని నలుగురు దోషులు సుప్రీంకోర్టులో సవాలు చేశారు. దీనిపై జస్టిస్ దీపక్ మిశ్రా, జస్టిస్ ఆర్.బానుమతి, అశోక్ భూషణ్లతో కూడిన త్రిసభ్య బెంచ్ శుక్రవారంనాడు తీర్పునిస్తూ, దోషులకు ఉరిశిక్షను ఖరారు చేసింది. 2012 డిసెంబర్ 16న 23 ఏళ్ల మెడికో విద్యార్థి నిర్భయపై ఆరుగురు యువకులు అత్యంత కిరాతకంగా అత్యాచారానికి పాల్పడ్డారు. ఢిల్లీ నడివీథిలో ఓ బస్సులో జరిగిన ఈ కిరాతకం అప్పట్లో దేశాన్ని కుదిపేసింది. ఈ సామూహిక అత్యాచార ఘటనలో తీవ్రంగా గాయపడిన మెడికో విద్యార్థిని 2012 డిసెంబర్లో సింగపూర్లో చికిత్స పొందుతూ ప్రాణాలు విడిచింది.
newdhilly: nirbhayapai atyaachaaram kesulo naluguru doshulaku urisikshanu khararu chestu supreenkortu sukravaaram ichina sanchalana teerpupai doshula tarafu nyaayavaadi apy sing asantrupti vyaktam chesaru. atyunnata nyaayasthaanam teerpunu chadavina tarvaata rivyuu pitition vestamani cheppaaru. 'nyaayam jaragaledu. teerpu pratini chadavina tarvaata rivyuu pitition vestam. evari vishayamloonainaa urisiksha anedi sarainadi kaadu. maarpu tevadame shiksha uddesam kavali. jeevinche hakku prati okkarikee untundi. ee vishayamlo maanavahakkulanu nirlakshyam chesaru. mahatmagandhi ahimsa siddhaantaaniki idhi tilodakaalu ivvadame' ani sing vyaakhyaaninchaaru. ee kesulo akshay, povan, vinay sharma, mukheshlanu doshulugaa perkontu vichaarana kortu gatamlo maranasiksha vidhinchindi.  dhilli hycortu ee teerpunu samardhinchindi. deenini naluguru doshulu supreenkortulo savalu chesaru. deenipai justis deepak mishra, justis ar.baanumati, ashok bhuushanlatoe kuudina trisabhya bench sukravaaramnaadu teerpunistuu, doshulaku urisikshanu khararu chesindi. 2012 dissember 16na 23 ella medico vidyaarthi nirbhayapai aaruguru yuvakulu atyanta kiraatakamgaa atyaachaaraaniki palpaddaru. dhilli nadiveethilo oo bassulo jarigina ee kiraatakam appatlo deshaanni kudipesindi. ee saamuuhika atyaachaara ghatanalo teevramgaa gaayapadina medico vidyaarthini 2012 decemberlo singapurlo chikitsa pondutuu praanaalu vidichindi.